IN NOMINE SANCTĘ ET INDIVIDUĘ TRINITATIS. Divina largiente clementia, ego Bertoldus*, Leuchorum presul, a venerabili Lingonum pontifice domno BRUNONE*, ac Vuillelmo* honorabili Burgundionum comite, interveniente religioso Divionensis coenobii abbate Vuillelmo, interpellatus, oratorio sancti BENIGNI, Bertiniace curtis, duo altaria concessi, Algisi scilicet ville et Businiacę curtis, ea videlicet conventione, ut idem locus a domno Jacob*, hujus quondam sedis episcopo, monachis Sancti BENIGNI Divionensis, ex proprio jure olim traditus, ab eodem abbate monastica religione insigniretur, pro statu regni et incolomitate regum, simulque remedio et salute animarum et corporum hujus ecclesię pontificum et clericorum. Concessimus etiam, ut, quicquid pre[de]cessorum vel successorum nostrorum temporibus in hoc episcopio adquisierint, qualicumque modo, sive predia, sive altaria, vel ecclesias, libere et absque inquietudine pontificum, archidiaconorum, vel decanorum, possideant; ita tamen, ut vicarios more ecclesiastico, qui debita sinodalia solvant, et curam animarum gerant, in parechiis constituant; insuper etiam, ne ab iniquis oves Xpisti turbentur, pastorali cura et protectione tueantur. Hec omnia, rogatu venerabilis consacerdotis nostri domni Brunonis, precellentissimi quoque comitis Willelmi, cum laude fidelium nostrorum ac totius cleri, prefato abbati, suisque in posterum concessi et hanc nostre auctoritatis cartam in sinodo corroboratam tradidi; [205] et, sicut beatę memorię domnus Girardus presul de altario Businiacę curtis, quod eidem loco donavit, anathema invexit, ita nos, auctoritate pontificali, laude totius sinodi, omnes qui ex his aliqua demere, vel calumpniam ipsi loco inferre presumpserint, perpetuo anathemate, nisi resipuerint, dampnamus. Signum domni Bertoldi episcopi. Signum Herberti* archidiaconi. Signum Albrici decani. +Signum Rotberti* primicerii. Signum Stephani. Signum Leutbaldi. Signum Odelrici. Signum Vualterii. Signum Gisleberti. Signum Lupi. Signum Bertini. Signum Martini. Signum Vuarnerii. Signum Benzonis. Signum Teuducii. Signum Vuihardi. Signum Aynardi. Signum Queldonis. Signum item Vualterii. Hi sunt clerici. Laici vero: Odulricus* comes. Raimbaldus* comes. Ratbodus prepositus. Vuillelmus. Johannes. Heinricus, filius Aduz. Acta sunt hec, quando fuit placitum de abbatia Poloniacensi, inter domnum Bertoldum et domnum Brunonem episcopos, in Dodonis curte, juxta quercus, presente Vuillelmo comite et Vuillelmo abbate, multisque magnis et nobilibus viris; deinde in plena sinodo corroborata, omnium clericorum laude .III idus junii., anno dominicę incarnationis millesimo V., regnante Heinrico* Romanorum augusto. EGO BERNIERIUS NOTARIUS, AD VICES VEZILONIS*, RECOGNOVI ET SUBSCRIPSI.